Habagatan na Kalimantan

An Habagatan na Kalimantan () iyo an sarong probinsya kan Indonesya. Iyo iyan an pinakasadit na probinsya sa Kalimantan, an Indonesyanong teritoryo kan isla kan Borneo. An kapitolyo provincial iyo an Banjarmasin sagkod kan Pebrero 15, 2022 kan iyan ligal na binalyo sa 35 kms habagatan-subangan sa Banjarbaru. An populasyon kan Habagatan na Kalimantan nairekord na labi sa 3.625 milyon katawo sa 2010 Census,Biro Pusat Statistik, Jakarta, 2011. asin 4.07 milyon sa 2020 Census.Badan Pusat Statistik, Jakarta, 2021. An opisyal na tantya sa katahawan kan 2023 iyo an 4,221,929 (minakompwesto nin 2,133,224 na lalaki asin 2,088,705 na babayi).Badan Pusat Statistik, Jakarta, 28 February 2024, Provinsi Kalimantan Selatan Dalam Angka 2024 (Katalog-BPS 1102001.63) Saro sa limang probinsya kan Indonesya sa Kalimantan, napapalibotan iyan kan Makassar Strait sa subangan, Sentral na Kalimantan sa solnopan asin amihanan, an Java Sea sa habagatan, asin Subangan na Kalimantan sa amihanan-subangan. Kabali man sa probinsya an isla kan Pulau Laut ("Islang Lawod"), namumugtak sa subangan na baybayon kan Kalimantan, siring man an iba pang saradit na mga isla. Nabananga an probinsya sa 11 na rehensya asin 2 syudad. An Habagatan na Kalimantan iyo an tradisyonal na erokan kan Banjar people, maski na ngani na an ibang kabtang kan Subangan na Kalimantan asin Sentral na Kalimantan kabali man sa criterion na ini. Minsan siring, an Habagatan na Kalimantan, urog na an dating kapitolyong syudad na  Banjarmasin iyo pirmi an kapitolyong kultural kan kulturang Banjarese. Dakol na Banjarese an nag-migrate sa ibang kabtang kan Indonesya, siring man sa kataraid na nasyon kan Singapore asin Malasya. Dugang pa, an ibang etnikong grupo nakaistar man sa probinsya, siring kan nagkapirang grupo nin Dayaks, na kadaklan na nakaistar sa laog na marhay na kabtang kan probinsya, siring man an Javanese, na nag-migrate gikan sa Java huli sa Transmigration program na nagpoon pa sa Dutch colonial era. Saro iyan sa mga probinsya sa  Indonesya na igwa nin durudakulang populasyon kisa sa Mongolia.

An teritoryo na sa ngunyan iyo an Habagatan na Kalimantan, buminutwa sa pag-ultanan kan mga lokal na Kahadean, huli sa saiyang estratehikong lokasyon para sa kalakalan, bago nagin tributes sa Sultanato kan Mataram kaidtong ika-17 na siglo, kaiba an nagdugang na Dutch encroachment, sinakyada an teritoryo bilang kabtang kan Dutch East Indies asin kan Japanese Empire sagkod kan Katalingkasan kan Indonesya kaidtong 1945.

Toltolan